Grand-Bassam

Grand-Bassam er en by i Elfenbenskysten. Byen var den første hovedstaden i kolonistaten som fra 1895 het Fransk Vest-Afrika. Den er  regionsenter i departementet Grand-Bassam.

Byen ble utpekt som hovedstad i 1893, men etter et utbrudd av gulfeber ble koloniadministrasjonen allerede i 1899 flyttet til Bingerville. De siste offentlige kontorene ble flyttet fra byen etter landets selvstendighet i 1960.

Det ble tidlig bygget et skipsverft her, og frem til det ble bygget et annet i Abidjan på 1930-tallet, var det en by i utvikling. Ved folketellingen i 2014 hadde byen  innbyggere. Byen er bispesete i den romersk-katolske kirke. 

Byen deles i to av Ébriélagunen, som har tilsig fra Comoéelven. Mellom byen på fastlandet og den lange tungen med sandstrender er det en bro. Gamlebyen, som ligger ut mot havet, har domkirken og de fleste bygningene fra kolonitiden. Nouveau Bassam, som ligger innenfor lagunen er dagens bykjerne og handelssentrum. Byen ble i 2012 et verdensarvområde på grunn av at «It bears witness to the complex social relations between Europeans and Africans, and to the subsequent independence movement».

Referanser

Eksterne lenker 
 

Byer i Elfenbenskysten
Verdensarven i Elfenbenskysten